****

****

**Republika e Kosovës / Republic of Kosova**

**Komuna - Municipality**

**Hani i Elezit**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **01/Nr.\_\_\_\_\_/2024**

 **Data:21.08.2024**

**PROCESVERBAL I KUVENDIT TË KOMUNËS**

Procesverbali nga mbledhja e shtatë -VII- e Kuvendit të Komunës, mbajtur me datë 30.07.2024 me fillim pune në ora 11:00 në sallën e Kuvendit të Komunës. Të pranishëm ishin: **Mehmet Ballazhi** (Kryetar i Komunës), **Lindita Ballazhi**  (Drejtoresh për Buxhet dhe Financa), **Natyra Kalisi** (Drejtoresh e Administratës), **Arsim Dernjani** (Drejtor për Shërbime Publike dhe Emergjencë), **Hisni Luri** (Drejtor për Arsim), **Arbenita Bajramaliu** (Drejtoreshë për Kulturë, Rini dhe Sport), Përfaqësues i OSB-së, **Bashkim Sopa** (Zyrtarë për Transparencë).

**RENDI I PUNËS**

1. **Miratimi i procesverbalit nga mbledhja e kaluar.**
2. **Raporti financiar për periudhën Janar – Qershor 2024.**
3. **Raporti i auditorit për pasqyrave financiare vjetore për vitin 2023 nga zyra kombëtare e auditimit.**
4. **Plani i Veprimit të Komunës së Hanit të Elezit për adresimin e rekomandimeve të raportit të auditimit 2023.**
5. **Kërkesë për plotësim ndryshimin e kërkesës me numër 04/5243/2024 për rialokim të mjeteve në kategorinë buxhetore pasuri jofinanciare.**
6. **Informatë për aktivitetet e këshillit komunal për siguri në bashkësi për gjashtë mujorin e parë të vitit 2024.**
7. **Raportin financiar për periudhën Janar – Qershor 2024 i N.P.L “Pastrimi” sh.a.**
8. **Informatë për sektorin e emergjencave.**
9. **Të ndryshme.**

**Kryesuesi**  thekson:-për pikat e rendit të punës hapi diskutimin,

**Mehmet Ballazhi** thekson:- propozoj që në rend të punës të hynë propozim vendimi për shpalljen qytetarë nderi të komunës së Hanit të Elezit.

**Sherif Berisha** thekson:- nuk kam diçka kundër por këtë material nuk e kemi pasur deri tash dhe kërkoj që nëse hynë në rend të punës kjo pikë dhe gjatë debatit që do të kemi kërkoj që të kemi një pauzë që ta diskutojmë.

**Kryesuesi**  thekson:- a keni edhe ndonjë diskutim për këtë pikë të rendit të punës, nëse nuk ka e hedh në votim propozim vendimin e Kryetarit të Komunës, rezultati i votimit ishte njëzëri. Në tërësi e hedhe në votim rendin e punës, rezultati i votimit ishte njëzëri.

**U MIRATUA RENDI I PUNËS**

**Procedojmë me këtë rend të punës:**

1. **Miratimi i procesverbalit nga mbledhja e kaluar.**
2. **Raporti financiar për periudhën Janar – Qershor 2024.**
3. **Raporti i auditorit për pasqyrave financiare vjetore për vitin 2023 nga zyra kombëtare e auditimit.**
4. **Plani i Veprimit të Komunës së Hanit të Elezit për adresimin e rekomandimeve të raportit të auditimit 2023.**
5. **Kërkesë për plotësim ndryshimin e kërkesës me numër 04/5243/2024 për rialokim të mjeteve në kategorinë buxhetore pasuri jofinanciare.**
6. **Informatë për aktivitetet e këshillit komunal për siguri në bashkësi për gjashtë mujorin e parë të vitit 2024.**
7. **Raportin financiar për periudhën Janar – Qershor 2024 i N.P.L “Pastrimi” sh.a.**
8. **Informatë për sektorin e emergjencave.**
9. **Propozim vendimi për shpalljen qytetarë nderi i komunës së Hanit të Elezit.**
10. **Të ndryshme.**
11. **Miratimi i procesverbalit nga mbledhja e kaluar.**

**Kryesuesi**  thekson:- a keni ndonjë vërejtje rreth procesverbalit, nëse nuk ka e hedh në votim; rezultati i votimit ishte njëzëri.

**U MIRATUAR PROCESVERBALI NGA MBLEDHJA E KALUAR**

1. **Raporti financiar për periudhën Janar – Qershor 2024.**

**Kryesuesi**  thekson:- për këtë pikë të rendit të punës hapi diskutimin.

**Lindita Ballazhi**  thekson:- Pagesat nga kategoria ekonomike paga dhe shtesa janë shpenzuar në shumë prej 1,119,864.18 € ose 52.01 % të planit vjetor, ndërsa krahasuar me periudhën e njëjtë të vitit 2023 pagesat për këtë kategori kanë një rritje për 158,867.23 €. Pagesat për këtë kategori ekonomike mallra dhe shërbime për gjashtë mujorin e parë të vitit 2024 janë në shumë prej 224,946.14 € apo 42.82 % e planit vjetor, ndërsa krahasuar me periudhën e njëjtë të vitit 2023 kemi një rritje prej për 47,076.25 €. Pagesat për shërbime komunale për TM2 2024 janë në shumë prej 39,028.55 € apo 41.74 % e planit vjetor, ndërsa krahasuar me periudhën e njëjtë të vitit 2023 kemi një rritje prej 3,470.01 €. Pagesat nga kategoria subvencione dhe transfere për TM2 të vitit 2024 janë në shumë prej 74,421.00 € apo 65.86 % e planit vjetor, ndërsa krahasuar me periudhën e njëjtë të vitit paraprak kemi një rritje të shpenzimit prej 17,162.92 €. Pagesat nga kategoria pasuri jofinanciare për TM2 të vitit 2024 janë në shumë prej 76,061.30 €, ndërsa krahasuar me periudhën e njëjtë të vitit paraprak shpenzimi për këtë kategori është në shumë prej 29,439.15 €. Gjithsej shpenzimet për periudhën janar-qershor 2024, për të gjitha kategoritë buxhetore janë në shumë prej 1,534,321.17 € apo 40.25 % e planit të përgjithshëm vjetor, ndërsa në krahasim me periudhën e njëjtë të vitit paraprak kemi një rritje për 21.66 % apo 273,198.56 €.

**Resul Suma** thekson:- kodi 17535 kërkoj sqarim cila degë e komunës është që i ka 65 000 € buxhet , në faqe shtatë kodi 17535 shënon vetëm buxheti i Hanit të Elezit kërkoj sqarim se për çka bëhet fjalë. Shërbime të ndryshme shëndetësore në shumë prej 16 000 € kërkoj sqarim. Mirëmbajtja e rrugëve lokale 49 107.98 €, kërkoj sqarim. Kodi ekonomik 14322 , kodi ekonomik 14310 përfaqësimet brenda vendit, kërkoj sqarim. Te drejtoria e zhvillimit ekonomik ishte një taksë e madhe por a bëhet fjalë për taksën e kompanisë “Sharrcem” .

**Lindita Ballazhi**  thekson:-çdo drejtori e ka kodin e vetë ekonomik dhe kodi 17535 është kodi i drejtorisë për financa, ndërsa sa i përket shërbimeve shëndetësore janë kryer disa pagesa. Te shuma e mirëmbajtjes së rrugëve përfshihet mirëmbajtja e të gjitha rrugëve lokale . Kodi ekonomikë me përfaqësimet brenda vendit ka të bëjë me drekat zyrtare për shkak se gjatë vitit 2024 ka ndryshuar plani kontabël dhe drekat zyrtare e kanë emërtimin e ri. Te inkasimi i të hyrave te drejtoria për zhvillim ekonomik pjesa më e madhe i takon taksës së ushtrimit të veprimtarisë nga kompani “Sharrcem”

**Sherif Berisha** thekson:- gati se gjitha pyetjet të cilat i kisha parafolësi i potencoi. Te kategoria ekonomike mallra dhe shërbime kërkoj sqarim për pagesat e përfaqësimit brenda vendit në shumë mbi tetë mijë euro dhe për këtë rast Kryetari i Komunës ka marr mëditje por më intereson të dijë se a ka marr edhe drejtori për arsim mëditje. Te furnizimi për zyre keni shpenzuar pesë mijë euro më shumë, kërkoj sqarim se për çfarë shërbime bëhet fjalë. Shërbimet shëndetësore nga pesëqind euro që ishin vitin e kaluar ka kaluar një shifër prej gjashtëmbëdhjetë mijë euro, kërkoj sqarim se për çfarë shërbime bëhet fjalë. Te kategoria e shpenzimeve kapitale qenka vetëm ndërtimi i rrugëve lokale kërkoj sqarim se ku janë realizuar këto projekte . Te kategoria e subvencioneve cilët qytetarë janë ndihmuar. Te drekat zyrtare a ka fatura tjera të pa papaguara.

**Lindita Ballazhi**  thekson:- plani kontabël me të cilin funksionojnë institucionet publike të Kosovës ka pasur ndryshime gjatë vitit 2024 dhe emërtimi i kodit dreka zyrtare e ka një emër të ri kompensimi i përfaqësimit brenda vendit. Sa i përket mëditjeve këtë çështje e përcakton Ligji. Te furnizimi për zyre i kemi dhënë sqarimet në raport. Te kategoria e investimeve kapitale janë dy projekte të cilat janë realizuar dhe punimet janë afër shkollës fillore “Ilaz Thaçi”. Te kategoria subvencione dhe transfere është konfidenciale me i përmendur qytetarët të cilët janë ndihmuar me këtë kategori, ndërsa pjesa tjetër ka të bëjë nëpër drejtoi të ndryshme. I kemi edhe disa fatura që do të kryen në muajt në vijim.

**Ajnure Thaçi** thekson:-kodi ekonomik 22202 kërkoj që të më përcillet lista se ku janë shpenzuar mjetet financiare në shumë prej 41 712 € .

**Refet Kalisi** thekson:- tatimi në pronë dhe tokë realizimi në vitin 2024 është në shumë prej 44 000 € ndërsa në vitin 2023 është në shumë prej 99 000 € pra diferenca është e madhe, kërkoj sqarim se ku është problemi

**Malik Berisha** thekson:- qiraja në objektin shëndetësorë kërkoj sqarim.

**Lindita Ballazhi**  thekson:- inkasimi ka një diferencë në krahasim me vitin e kaluar dhe ka ndikuar për shkak të vendimit i cili është miratuar vitin e kaluar në kuvend për faljen e borxheve në tatim në pronë e që shumë tatim pagues kanë dal në avancë. Qiraja ka të bëjë për çështjen e automjeteve për shkak se deri vitin e kaluar e kemi pasur një automjet të cilin e ka shfrytëzuar sektori i shëndetësisë me qira dhe një faturë që ka qenë nga viti 2023 është shlyer gjatë këtij viti.

**Kryesuesi** thekson:- a keni edhe ndonjë diskutim për këtë pikë të rendit të punës, nëse nuk ka kalojmë në pikën e radhës të paraparë sipas agjendës.

**3. Raporti i auditorit për pasqyrave financiare vjetore për vitin 2023 nga zyra kombëtare e auditimit.**

**Kryesuesi** thekson:- për këtë pikë të rendit të punës hapi diskutimin.

**Lindita Ballazhi**  thekson:- raporti i auditimi ka rezultuar me një opinion të pamodifikuar. Ky raport ka rezultuar me pesë rekomandime e që prej tyre dy rekomandime janë të reja dhe tre rekoamandime jan ëtë përsëritura . në material i keni të shënuara në mënyrë të detajuar dhe nëse keni ndonjë vërejtje apo sugjerim mund të parashtroni.

**Sherif Berisha** thekson:- ku jeni me procedura rreth themelimit të auditorit të brendshëm në nivel komunal.

**Resul Suma** thekson:- pse bëhen vonesa në pagesa.

**Hyriete Isufi** thekson:- a janë përmirësuar këto të gjetura që në mos me na u përsëritur .

**Lindita Ballazhi**  thekson:- si komunë nuk i kemi plotësuar kushtet për themelimin e auditimit të brendshëm, mirëpo tash kushtet i kemi bërë dhe kemi bërë kërkesa në Ministri të linjës por deri më tani nuk kemi pasur aprovim të kërkesave tona, kështu që përsëri do të parashtrojmë kërkesa për aprovimin e një pozite e cila ka të bëjë me njësinë e auditimit. Vonesa në pagesa nuk mund të arrihet qind për qind pasi që jemi përballur me kontratën kolektive dhe jo më larg se dy javë thesari i ka ekzekutuar disa obligime dhe mjetet financiare janë marr pa dionin tonë nëpër drejtori të ndryshme dhe ato obligime financiare i kanë pasur ato drejtori dhe tash duhet të bëjmë ndonjë zgjidhje tjetër për pagesën e tyre kështu që vijën këto vonesa financiare dhe në disa raste edhe mungesa e buxhetit. Jemi mundur që ti evitojmë këto të gjetura por plotësisht nuk mund ti evitojmë për shkak se nuk përballemi me pjesën e buxhetit por edhe kontrata kolektive ka ndikuar në ekzekutimin e obligimeve financiare.

**Kryesuesi** thekson:- a keni edhe ndonjë diskutim për këtë pikë të rendit të punës, nëse nuk ka kalojmë në pikën e radhës të paraparë sipas agjendës.

**4. Plani i Veprimit të Komunës së Hanit të Elezit për adresimin e rekomandimeve të raportit të auditimit 2023.**

**Kryesuesi** thekson:- për këtë pikë të rendit të punës hapi diskutimin.

**Lindita Ballazhi**  thekson:-ne kemi hartuar planin e veprimit për zbatimin e këtyre rekomandimeve dhe i kemi cekur të gjitha veprimet që planifikojmë për ti evituar si të gjetura . Në material i keni në mënyrë të detajuar se si planifikohen të evitohen këto të gjetura.

5. **Kërkesë për plotësim ndryshimin e kërkesës me numër 04/5243/2024 për rialokim të mjeteve në kategorinë buxhetore pasuri jofinanciare.**

**Kryesuesi** thekson:- për këtë pikë të rendit të punës hapi diskutimin, nëse nuk ka e hedh në votim rezultati i votimit ishte njëzëri.

**U MIRATUA KËRKESA PËR PLOTËSIM NDRYSHIMIN E KËRKESËS ME NUMËR 04/5243/2024 PËR RIALOKIM TË MJETEVE NË KATEGORINË BUXHETORE PASURI JOFINANCIARE**

6. **Informatë për aktivitetet e këshillit komunal për siguri në bashkësi për gjashtë mujorin e parë të vitit 2024.**

**Kryesuesi** thekson:- për këtë pikë të rendit të punës hapi diskutimin.

**Mehmet Ballazhi** thekson:- në material shënon numri i mbledhjeve dhe temat të cilat janë diskutuar dhe rekomandimet që janë dhënë. Materialin e keni dhe nëse keni ndonjë pyetje apo sugjerim mund të parashtroni.

**Sherif Berisha**thekson:-në javën që e lamë pas ka ndodhur një zjarr te parku dhe fal qytetarëve që kanë ndërhyjë sepse as zjarrfikësit as policia nuk e kanë hapur telefonin dhe është mirë që këtë çështje ta diskutoni edhe në mbledhje të KKSB-së .

**Mehmet Ballazhi** thekson:- këtë çështje e kam diskutuar me policinë por policia ka qenë në vend ngjarjes . Me zjarrfikësit e kam diskutuar por ditën e shtunë dhe të dielën nuk janë në punë por qytetarët kanë tentuar me kontaktuar një numër që shërben në qendrën e zjarrfikësve por nuk e kanë thirr komandantin e zjarrfikësve që e ka numrin në rastet kur ata nuk janë në punë por nesër në takim do ti diskutojmë këto çështje , mirëpo policia ka qenë në vend ngjarje se kam komunikuar me ta.

**Refet Kalisi** thekson:- a ka qen ndonjë rast i vandalizmit nëpër parqe se shumë dëme po bëhen. Është mirë që policia në këmbë nëpër qytet dhe ka parku me kryer patrullime.

**Mehmet Ballazhi** thekson:-në diskutimet që kemi pasur kanë potencuar se kanë mungesë në staf e që edhe policët e ri që i kanë dërguar në Han të Elezit një pjesë tyre e kanë dërguar në Kaçanik .

7. **Raportin financiar për periudhën Janar – Qershor 2024 i N.P.L “Pastrimi” sh.a.**

**Kryesuesi** thekson:- për këtë pikë të rendit të punës hapi diskutimin.

**Sherif Berisha** thekson:-më është premtuar që do ti marr me shkrim gjitha shqetësimet të cilat i kam ngrit dhe besoj që në afat kohorë do të përgjigjen.

**Refet Kalisi** thekson:- në tre mujorin e parë kompania ka qenë plus 20 000 € , ndërsa në fund të gjashtë mujorit janë vetëm 500 € .

**Mehmet Ballazhi** thekson:- ne jemi në minus 5000 € pagesë nga shërbimet publike që duhet të paguhen me rregull kompanisë arsyeja është çështja e përmbaruesit sepse në muajin e kaluar prej drejtorisë për shërbime publike i kanë marr 5000 € por edhe prej zyrës sime kanë marr mjete financiare dhe rekomandimet tona nuk po i marrin parasysh.

8. **Informatë për sektorin e emergjencave.**

**Kryesuesi** thekson:- për këtë pikë të rendit të punës hapi diskutimin.

**Arsim Dernjani** thekson:-përveç materialit të cilin e kemi përcjell diçka të veçantë nuk kam.

**Resul Suma** thekson:- a është rregulluar mirë kamioni i zjarrfikësve i cili ka qenë në defekt.

**Arsim Dernjani** thekson:- kamioni është në servis por e kemi edhe një kamionë tjetër .

**Sherif Berisha** thekson:-a është një komision apo janë dy komisione dhe ku jemi me çështjen e vlerësimit të dëmeve. A kanë pasur të drejtë qytetarët me parashtruar kërkesë drejtë për drejtë në Ministrin përkatëse.

**Mehmet Ballazhi** thekson:-vazhdimisht jemi në kontakte me komisioni komunal dhe qeveritarë dhe gati se në përfundim jemi dhe komisioni në teren ka shkuar te gjithsecili që ka parashtruar kërkesë dhe eventualisht nëse ka mbetur dikush e ne nuk e dimë është mirë me njoftuar komisionin. Pasi të bëhet vlerësimi i të gjitha kërkesave do të takohemi me komisionin qeveritarë , e në bashkëpunim me kryesuesin e kuvendit do ta përcjellim për kuvend dhe do të përcillet në ministrinë përkatëse.

**Kryesuesi** thekson:- a keni edhe ndonjë diskutim për këtë pikë të rendit të punës, nëse nuk ka kalojmë në pikën e radhës të paraparë sipas agjendës.

9. **Propozim vendimi për shpalljen qytetarë nderi i komunës së Hanit të Elezit.**

**Kryesuesi** thekson:- për këtë pikë të rendit të punës hapi diskutimin.

**Sherif Berisha** thekson:-para se me proceduar me tutje kërkoj pesë minuta pauzë që ta diskutojmë me shefat e grupeve parlamentare këtë çështje.

**Kryesuesi** thekson:-nëse jeni në dakord shkojmë në pauzë prej pesë minuta. Pas pauzës vazhdojmë diskutimin për këtë pikë të rendit të punës.

**Sherif Berisha** thekson:- edhe ju si kryesues edhe kryetari në këtë rast që herave të tjera me na njoftuar me kohë.

**Refet Kalisi** thekson:-si person e njohim për kontributin të ciline ka dhënë dhe jam pro këtij propozim vendimi.

**Mehmet Ballazhi** thekson:-ju falënderoj për mendimin pozitivë dhe besojë që më shumë do të ishte nderë për neve që ta kemi qytetarë nderi një personalitet siç është Kudusi Lame e që kontributi i tij është i pakontestueshëm dhe ka një civi të bujshme.

**Kryesuesi** thekson:- a keni edhe ndonjë diskutim për këtë pikë të rendit të punës, nëse nuk ka e hedh në votim rezultati i votimit ishte njëzëri.

**U MIRATUA PROPOZIM VENDIMI PËR SHPALLJEN QYTETARË NDERI I KOMUNËS SË HANIT TË ELEZIT**

**10.Të ndryshme.**

**Kryesuesi** thekson:- për këtë pikë të rendit të punës hapi diskutimin.

**Hanumshahe Dibrani** thekson:-ankesë kam prej një qytetari për shkak se ujë Glloboqice nuk ka dhe ka informacione se gypi është në dy vend i shpërthyer. Kama informacione se uji i Glloboqicës është i përzier me kanalizim. Më herët kam parashtruar pyetje për çështje të zebrave por ende nuk i kanë vendosur.

**Arsim Dernjani** thekson:- për çështjen e ujit të Glloboqicës informacion më saktë mund të jep kompania Bifurkacioni, ndërsa sa i përket çështjes së përzierjes së ujit dje kam komunikuar me përfaqësuesit e kompanisë të cilët ishin në teren dhe nuk është ashtu siç është postuar por është e ndame dhe nuk është e vërtetë. Sa i përket çështjes së zebrave kompania atë pjesë e ka harruar por do të kryhet.

**Hanumshahe Dibrani** thekson:- pasi që potenconi se është në rregull është mirë me dal me një informacion për me i njoftuar qytetarët.

**Resul Suma** thekson:-ankesë kam pasur prej qytetarëve për kioskën te rrethi se a ka marr pëlqim në komunë për vendosje të kioskës dhe a e ka shkelur rregulloren me afërsinë që është afër rrugës .

**Zaim Bela** thekson:- para dy muaje kam parashtruar një pyetje me shkrim dhe nuk kam marr përgjigje për çështjen e disa vendimeve gjygjësore që janë dërguar. Sipas informatave që i kemi pasur për rrugën Hani i Elezit-Gorancë që punimet do të fillojnë në muajin Korrik dhe rrugët lokale që shtrihen në Komunën e Hanit të Elezit janë dëmtuar është mirë që kompania Pastrimi me i shtruar me zhavorr dhe me bërë pastrimin e tyre. Varrezat e lagjes vilë a janë edhe varreza të qytetit apo vetëm të lagjes së vilve.

**Arsim Dernjani** thekson:-njoftimin për çështjen e ujit duhet ta bënë kompania “Bifurkacioni. Sa i përket kioskës në bazë të rregullore ka drejtë të kërkon dhe kemi dhënë pëlqim dhe për atë pjesë kanë qenë edhe inspektorët e shtetit dhe ja kanë lejuar atë pjesë .

**Sherif Berisha** thekson:- sa familje janë të kyçura në rrjetin e ujësjellësit. Kërkoj informacion për çështjen e parcelës për ndërtimin e shkollës .

**Mehmet Ballazhi** thekson:- duhet të kontaktoni me personat përgjegjës të cilët janë për iniciativën zhvillimore dhe nuk e di pse e kërkoni në kuvend dhe nëse doni kërkone prej drejtorit të atij fondi.

**Resul Suma** thekson:- a është i regjistruar për tatim në pronë objekti i ETC-së . Kërkoj nga drejtoria e arsimit që vitin e ri shkollorë ta nisim me një dizajnë më të ri të uniformave.

**Refet Kalisi** thekson:- në Lagje të re qytetarët janë ankuar se nuk kanë ujë të bollshëm . Është mirë që me marr edhe një shtojcë të ujit se ja ndihmon. Solarët që janë vendosur a kemi ndonjë beneficionë.

**Hanumshahe Dibrani** thekson:- a mundet komuna me marr masë për personat të cilët i parkojnë veturat te parkingu i QKMF-së dhe shkojnë në kafiteri përballë.

**Mehmet Ballazhi** thekson:-unë e shfrytëzojë ujin e Glloboqicës dhe lagjja ku jetoj unë nuk ka problem edhe pse me reduktime në këtë thatësi por ujë ka. Uji që është marr ilegalisht nga qeverisja e më hershme e kanë shkëputur e dini edhe ju z. Refet . Unë kam biseduar me përfaqësuesit e fshatit të Glloboqicës por ende nuk më kanë dhënë përgjigje, mirëpo para një jave kam takuar njërin prej anëtarëve të kryesisë së fshatit i cili ka potencuar se do t’i shikon mundësit për këtë çështje. Solarët janë benifitë që afër 20 % të shpenzimeve kemi më pakë. Çështjen e parkingjeve e kemi ngritur si shqetësim te policia.

**Hyriete Isufi** thekson:- në mbledhjen e kaluar pata vërejtje për çështjen e ujit por në këtë mbledhje jam për me dhënë lëvdata se nuk kemi pasur probleme pra kjo do të thotë se nëse i rrimë gati një pune nuk kemi probleme.

**Malik Berisha** thekson:- drejtoria e shëndetësisë është mirë me i përcjellë orët kujdestar që me ua kompensuar punëtorëve të QKMF-së.

**Ibadete Kalisi** thekson:- te rruga “Adem Jashari” saktësisht te ETC-ja kemi kërkesë për me vendosur polic të shtrirë.

**Kryesuesi** thekson:- a keni edhe ndonjë diskutim për këtë pikë të rendit të punës, nëse nuk ka shpalli të mbyllur mbledhjen.

Ju faleminderit për pjesëmarrje.

Mbledhja përfundoi në ora 12:30.

 **Procesmbajtësi Kryesuesi i Kuvendit**

 **Avni Bushi Florim Shkreta**

 **\_\_\_\_\_\_\_\_\_\_\_\_ \_\_\_\_\_\_\_\_\_\_\_\_**